CELEX: 31992R1334
Language: el
Date: 1992-05-18 00:00:00
Title: Κανονισμός (ΕΟΚ) αριθ. 1334/92 του Συμβουλίου της 18ης Μαΐου 1992 για τον καθορισμό, για τη γαλακτοκομική περίοδο 1992/93, του ενδεικτικού ποσοστού για την περιεκτικότητα σε λιπαρές ουσίες του τυποποιημένου πλήρους γάλακτος που εισάγεται στην Ιρλανδία και στο Ηνωμένο Βασίλειο

Avis juridique important

|

31992R1334

Κανονισμός (ΕΟΚ) αριθ. 1334/92 του Συμβουλίου της 18ης Μαΐου 1992 για τον καθορισμό, για τη γαλακτοκομική περίοδο 1992/93, του ενδεικτικού ποσοστού για την περιεκτικότητα σε λιπαρές ουσίες του τυποποιημένου πλήρους γάλακτος που εισάγεται στην Ιρλανδία και στο Ηνωμένο Βασίλειο  

Επίσημη Εφημερίδα αριθ. L 145 της 27/05/1992 σ. 0005 - 0005

ΚΑΝΟΝΙΣΜΟΣ (ΕΟΚ) αριθ. 1334/92 ΤΟΥ ΣΥΜΒΟΥΛΙΟΥ  της 18ης Μαΐου 1992  για τον καθορισμό, για τη γαλακτοκομική περίοδο 1992/93, του ενδεικτικού ποσοστού για την περιεκτικότητα σε λιπαρές ουσίες του τυποποιημένου πλήρους γάλακτος που εισάγεται στην  Ιρλανδία και στο Ηνωμένο ΒασίλειοΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1411/71 του Συμβουλίου της 29ης Ιουνίου 1971 περί καθορισμού συμπληρωματικών κανόνων της κοινής οργανώσεως της αγοράς στον τομέα του γάλακτος και των γαλακτοκομικών προϊόντων όσον αφορά το γάλα που προορίζεται για την ανθρώπινη  κατανάλωση (1), και ιδίως το άρθρο 3 παράγραφος 6 στοιχείο β),  την πρόταση της Επιτροπής,  Εκτιμώντας:  ότι, βάσει του άρθρου 3 παράγραφος 5 του κανονισμού (ΕΟΚ) αριθ. 1411/71, η Ιρλανδία και το Ηνωμένο Βασίλειο εφαρμόζουν στο έδαφός τους το υπόδειγμα του μη τυποποιημένου πλήρους γάλακτος κατά την έννοια του άρθρου 3 παράγραφος 1 στοιχείο β) δεύτερη  περίπτωση του εν λόγω κανονισμού-  ότι η Επιτροπή υπέβαλε πρόταση για να τροποποιηθεί το καθεστώς που προβλέπεται στο προαναφερθέν άρθρο 3 από τη γαλακτοκομική περίοδο 1992/93 (2)- ότι διεφάνη εντούτοις ότι δεν είναι δυνατόν να τηρηθεί η προβλεπόμενη ημερομηνία ενάρξεως ισχύος- ότι είναι  συνεπώς ανάγκη να καθοριστεί, σύμφωνα με τις παραγράφους 6 και 7 του προαναφερθέντος άρθρου, για τη γαλακτοκομική περίοδο 1992/93, το ενδεικτικό ποσοστό για τη λιπαρή ουσία που πρέπει να περιέχει το τυποποιημένο πλήρες γάλα που προέρχεται από ένα άλλο  κράτος μέλος για να μπορεί να διατίθεται στο εμπόριο στο έδαφος των δύο προαναφερθέντων κρατών μελών- ότι αυτό το ενδεικτικό ποσοστό αντιστοιχεί στο σταθμισμένο μέσο όρο της περιεκτικότητας σε λιπαρή ουσία του πλήρους γάλακτος που παράγεται και  διατίθεται στο εμπόριο στο κράτος μέλος εισαγωγής κατά τη διάρκεια του προηγουμένου έτους,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για τη γαλακτοκομική περίοδο 1992/93, το ενδεικτικό ποσοστό που αναφέρεται στο άρθρο 3 παράγραφος 6 στοιχείο β) του κανονισμού (ΕΟΚ) αριθ. 1411/71 καθορίζεται ως εξής:  - για την Ιρλανδία, σε 3,50 %,  - για το Ηνωμένο Βασίλειο, σε 4 %.  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται μέχρι τις 31 Δεκεμβρίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 18 Μαΐου 1992. Για το Συμβούλιο  Ο Πρόεδρος  Arlindo MARQUES CUNHA   (1) ΕΕ αριθ. L 148 της 3. 7. 1971, σ. 4. Κανονισμός όπως τροποποιήθηκε τελευταία από τον κανονισμό (ΕΟΚ) αριθ. 222/88 (ΕΕ αριθ. L 28 της 1. 2. 1988, σ. 1). (2) ΕΕ αριθ. C 320 της 11. 12. 1991, σ. 9.